m—ES JE tl Birkirkara u s-Salib Mqaddes L-istemma ta' Birkirkara, adottata mill-Kunsill Lokali hi dik tas-Salib Imqaddes bil-kuruna fuqu. Dan hu l-kliem li deher fis-sema fl-eqqel tal-jum lil Kostantino, fl-aqwa tal- battalja deċiżiva kontra l-għadu tiegħu Massenzju. Il-Kunsill Lokali tan-Naxxar adotta s-salib fl-istemma tiegħu bil-motto ''Prior credidi' (l-ewwel li emmint). Billi jingħad li Pawlu ta' Tarsu l-Appostlu tal-ġnus, priġunier fil-wasla tiegħu f'Malta wara nawfraġju qalil, ippriedka fin-Naxxar f'post fejn hemm knisja dedikata lilu u n-Naxxarin kienu fost l-ewwel li emmnu fil-predikazzjoni tiegħu. Kristu msallab fuq l-eħrex salib kien il-punt ċentrali tax-xandir tal-kelma ta' l- Appostlu tal-ġnus. Il-qima lejn is-salib hi waħda qadima u qawwija fil-Paroċċa ta' Birkirkara. Għandna triq imsemmija ghas- Salib imqaddes; fi truf Birkirkara kellna s-salib impoġġi fuq kolonna, bi sqaq imsemmi għalih, fejn darba kien hemm lapida ta-ġebel imwaħħla mal-ħajt bi tlett kelmiet miktuba bil-Latin 'audi, vidi, tacui' jew kif jafhuha Ilum mill-għanja miktuba minn Paul Caruana, rajt ma rajtx, smajt ma smajtx. Kien hemm salib ieħor bħalu li l-fdal tiegħu jinsab fil-post fejn darba kien iċ-ċimiterju anness mal-knisja ta' Santa Marija. L-isem li qed jiġi assenjat liċ-ċimiterju l-ġdid, tant mixtieq u mistenni min numru tassew kbir ta' residenti ta' din il-Paroċċa li approvaw u esprimew bil-kitba t-talba tal-Kapitlu, hu ċ-ċimiterju tas-Salib Imqaddes. Santa Liena u s-Salib Iżda b'konnessjoni mal-qaddisa Patruna ta' Birkirkara, Santa Elena, li f'kull rappreżentazzjoni tagħha kemm jekk impittra jew skolpita dejjem tinġieb mgħanqa mas-Salib tal-Feddej. Hekk inkantawlha fl-Innu tagħna, miktub mill-patrijott kuġin tiegħi, il-Kav. Gius Dimech Debono ''Gejt magħżula biex issib l-għuda mqaddsa tas-Salib'. L-istorja tas-Salib, insibuha mpittra fl-affreski li jiksu s-saqaf tal-Bażilka Elenjana. Dan kien frott ta' l-istudju li ġie mqabbad jagħmel l-istudjuż Kanonku Palermitan Salvatore di Pietro, u li l-pittur Taljan Virginio Monti fl-ewwel għaxar snin tas-seklu l-ieħor (2000) enpritia tant tajjeb fl-opra viżiva f'Birkirkara. Is-Salib għandu storja tassew interessanti u fl-istess ħin misterjuża. Illum narawh iżejjen il-qċaċet ta' l- isbaħ tempji, impoġġi wkoll fuq l-għolja qrib is-Siġġiewi li ġġib ismu, użat bħala ornament f'bosta knejjes, miżmum b'devozzjoni minn bosta persuni li jżommuh imdendel b'qima ma' għonqhom, sinjal qaddis meħud minn missjunarji f'artijiet imbegħda, mogħti lill-moribondi biex lilu tingħata l-aħħar bewsa ta' ħajjithom. Is-Salib bi Kristu minxur fuqu bħala l-agħar persuna li ġġudikawh ħati ta' mewt ta' l-akbar għajb, iżżejjen l-artali tagħna, id-djar ta' bosta Maltin devoti. Il-Fundatur tas-Soċjeta' tad-Duttrina Nisranija, il-Beatu Dun Gorġ Preca, ried li fid-Djar tad-Duttrina jkun hemm xbiha kbira ta' Gesu Msallab. Is-Salib Imqaddes kien l-akbar ktieb f'idejn il-qaddisin li għaddew sigħat sħaħ jikkontemplawh u jqimuh. Fil-Liturġija kull purċissjoni s-salib jokkupa l-ewwel post, bħala gwida lil dawk li jridu jimxu fuq il-passi ta' Ġesu'. L-istess forma tal-knisja ewlenija tagħna, hi mibnija fi stil ta' salib latin, fejn iż-żewġ kappelluni huma l-parti orizzontali, waqt li l-kor u kursia huma l-parti vertikali. Ladarba qed tissemma l-Liturġija, is-Salib innifsu hu oġġett ta' qima. Ma rridtx ninsa l-qima li tingħata formalment lis-Salib Imqaddes fl-Azzjoni Liturġika tal-Gimgħa l-Kbira, meta wara t-Talb tal-Fidili, segwit mill-Qari tal-Passjoni skond San Ġwann, is-Salib jinġieb mid-Djaknu mis-Sagristija u ċ-ċelebrant għal tlett darbiet b'lehen aktar għoli jkanta ''Din hi l-għuda tas-Salib li fuqha ġie mdendel is-Salvatur tad-dinja', waqt li l-kor u l-poplu jkantaw: ''Ejjem naduraw'. Matul is-sena liturġika sa qabel ir-riforma tal-1956, kellna żewġ festi tas-Salib Imqaddes, waħda minnhom dik ta' meta nstabet din l-għuda prezjuża tal-Passjoni, fil-mawra pellegrinaġġ ta' Sant' Elena mdaħħla fl- eta' fl-Art Imqaddsa (3 ta' Mejju). Missirijietna karkariżi kienu jgħodduha bħala jum ta' festa, bla xogħol, (Jingħad li dawk il-bdiewa li kienu jiżirgħu f'xi għelieqi tagħhom f'dan il-jum, il- prodott kien idewdilhom). Il-festa tas-sejba tas- Salib illum hi waħda mill-festivitajiet prepositali li tibda bit-Transulazzjoni tar-Relikwija segwita bil-kant ta' l-Innu Vexilla Regis Prodeunt. Dan l-Innu partikulari ġie miktub apposta minn Isqof Venantius Fortunatus. Isqof ta' Potiers, fl- okkażjoni ta' l-għotja ta' relikwija tas-Salib Imqaddes mill-Imperatur Gustinu II lir-Reġina Radegunda, Sultana ta' Potiers. Din titpoġġa fuq l-artal miċ-ċelebrant taħt baldakkin ta' lewn aħmar, segwita mill-Kavallieri tas-Santu Sepulkru. L-istess relikwija tas-Salib, tkun esposta fuq l-artal għall-ġemgħa tal-poplu fil- Ġimgħat kollha tar-Randan Imqaddes. Festa oħra kienet dik ta' l-14 ta' Settembru, magħrufa bħala l-Eżaltazzjoni tas-Salib. Din tfakkar ir-ritorn tar-Relikwija Mqaddsa tas-Salib misruqa min Kosroa, u miżmuma għal snin twal fil-Persja. Din ġiet moħgtija lura lill-Knisja ta' Ġerusalemm mill-Imepratur Erakliju, li xtaq iwassalha hu personament b'mod solenni fil-post ta' qabel. Din ix-xena ġiet impittra minn Virginio Monti fl-apside tal-kappellum tar-Rużarju. Jeżistu diversi relikwiji tal-Linju Sant meqjuma f'xi knejjes oħra filjali tagħna, fir-relikwarja tal- kappella tas-SS,mu Sagrament kif ukoll fi djar privati li tkun intirtet minn xi antenati matul is- snin. Xi isqfijiet kien jingastawha fir-rużetta tagħhom. Għeluq Aktar milli nqimu lill-għuda mqaddsa, li l-Litruġija tirriservalha qima speċjali, jixraq li nqimu lil dak li fuqha temm ħajtu għall-Fidwa tad-dinja li dwaru l-Appostlu tal-ġnus, alliev ta' Gamaliel, bla ebda tlaqliq qal li ma ridtx jaf b'ħaġa oħra ħlief b'Gesu' Kristu u dan imsallab. 24 ta' Mejju 2006 Kan. FREE kġ QUICK DELIVERV